# Bubri

Bubri :
| Chapel Sant Iwan. ||
| Anv gallek (ofisiel) | Bubry |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | an Oriant |
| Kanton | Gwidel |
| Kod kumun | 56026 |
| Kod post | 56310 |
| Maer Amzer gefridi | Roger Thomazo 2014-2026 |
| Etrekumuniezh | An Oriant tolpad-kêrioù |
| Bro velestradurel | Bro an Oriant |
| Lec'hienn Web | (fr)Bubri e K.K. Ploue |
| Poblañsouriezh ||
| Poblañs | 2 289 ann. (2020) |
| Stankter | 33 ann./km² |
| Douaroniezh ||
| Daveennoù lec'hiañ | 47° 57′ 52″ Norzh 3° 10′ 19″ Kornôg / 47.9644444444, -3.17194444444 |
| Uhelderioù | kreiz-kêr : 100 m bihanañ 40 m — brasañ 177 m |
| Gorread | 69,09 km² |
| Bubri ||
| kemmañ |
Bubri a zo ur gumun eus Breizh e kanton Gwidel e departamant ar Mor-Bihan. Ur gumun ag ar Vro Pourlet (bro ar Gemene) eo Bubri.

## Douaroniezh

* War lez ar Sar emañ ar gumun.

## Anv

* Stummoù kozh : "Beubri, Bubri, 1282; Boubry, 1284; Boubry, 1294; Beubry, 1332; Biubry, 1345; Beaubry, 1354; Beubri, 1387; Buibri, 1453; Beubry, 1516; Bubric, 1630"

## Ardamezioù

* Rannet : ouzh 1 en geot e groaz koñchek en aour ; ouzh 2 en gul e alc'houez en aour peuliek, paleton ouzh kleiz ; e gab en erminoù.

## Istor

* Ur barrez eus eskopti Gwened e oaBubri.

### Dispac'h Gall

* Melestradurezh: krouet e voe kumun Bubri e 1790. Gant al lezenn eus an 23 a viz Eost 1790 e voe lakaet Bubri da benn ur c'hanton, hini Bubri; teir c'humun a oa ennañ: Bubri, An Ignel ha Kistinid, e Bann Henbont e oa. Diskaret e voe Kanton Bubri gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Bubri e Kanton Ploue bet miret ha brasaet e 1801 gant an hevelep lezenn. Lakaet e oa bet en Arondisamant an Oriant bet krouet e 1800$^,$.

### XX$^{vet}$ kantved
#### Brezel-bed kentañ

* Mervel a reas 253 gwaz eus ar gumun abalamour d'ar brezel, da lavaret eo 5,93 % eus he foblañs e 1911.

#### Eil brezel-bed

* 1944, ti-post: taget e voe an ti-post e miz Ebrel 1944 ha laeret 350 000 Lur; tud ar Rezistañs a dapas 321 700 Lur d'ar 15 a viz Mae ha 27 250 Lur d'an 23 a viz Mae.
* 1944, tud harzet: d'ar 7 a viz C'hwevrer, feldjandarmed, harpet gant ar Bezen Perrot (e-touez anezho Ange Péresse, gendidik a Bubri) gant ar strollad Guy Vissault de Coëtlogon (e-touez anezho Joseph Le Ruyet, a orin eus Bubri) o doa harzet 17 rezistant e Baod, Bubri, Kamorzh ha Kistinid. Meur ag ezel eus ar Rezistañs, gant Pierre Mourisset, archer, Jean Jamet, letanant en archeriezh bet ganet e Lannejenn ha Mathieu Donnart, penn an Armée secrète e Penn-ar-Bed en o mesk a voe harzet gant feldarcherion alaman e Bubri d'ar 27 a viz Even 1944 ha bac'het ha jahinet en un adsavadur eus Lise Pondi. Fuzuilhet e voe an hini kentañ e Bizhui-an-Dour d'an 18 a viz Gouere, hag an daou all e Pluniav d'an 18 a viz Gouere$^,$.
* 1945: d'ar 16 a viz Mae e voe kavet korf un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen.
* Mervel a reas 41 den ag ar gumun abalamour d'ar brezel.

#### Brezel Korea

* Mervel a reas ur milour.

#### Brezelioù didrevadennañ
##### Brezel Indez-Sina

* Mervel a reas pemp milour.

##### Brezel Aljeria

* Mervel a reas tri milour.

## Monumantoù ha traoù heverk

* Ar monumant.
* Monumant ar re varv e-tal an iliz katolik, luc’hskeudenn ha kartenn-bost. Dioueliet e voe d’an 11 a viz Du 1923.
* Monumant ar Rezistanted bet lazhet d’ar 26 a viz Gouhere 1944, luc’hskeudenn.

### Kastellioù ha manerioù

* Kastell Kernivinen, XIX$^{vet}$ kantvlead.
* Kastell Brule, XVI$^{vet}$ kantvlead; kastell distrujet.
* Maner Koed Dikel, XVII$^{vet}$ kantvlead; koulmer savet e 1739 ; chapelig da Santez Anna.
* Maner Peroz, XVIII$^{vet}$ kantvlead ; chapel distrujet.
* Maner Kerali, 1702.

### Iliz ha chapelioù katolik

* Iliz ar barrez Sant Pêr ha Sant Paol; iliz savet etre fin an XVIII$^{vet}$ kantvlead hag an XIX$^{vet}$ kantvlead.
* Chapel Intron Varia ar Salet, 1855.
* Chapel Sant Armel, 1879.
* Chapel Sant Herve, 1877.
* Chapel Sant Tremeur, XVIII$^{vet}$ kantvlead.
* Chapel Sant Ewan, chapel savet e 1589.
* Chapel Sant Klamañs, XVIII$^{vet}$ pe XIX$^{vet}$ kantvlead ; skrivet eo 1844 àrnezhi.
* Chapel Sant Wennael, XVIII$^{vet}$ kantvlead.
* Chapel Santez Elen, savet e 1737.

## Tud
### Ardamezeg ar familhoù

| Baellec, Aotrounez Kerlezhoarn | En argant e erez dispak en glazur |
| de Baud Aotrounez Kernivinen | En glazur e zek hanochenn en aour, 4, 3, 2, 1 |
| de Bruslé, de Brusly Aotrounez al lerc'h | En glazur e sparfell en argant grizilhonek en aour |
| Guiller Aotrounez Coëdiguel | En aour e sourd en sabel o tislonkañ flammoù en gul |

## Krennlavar

Sed ur c'hrennlavar diwar-benn merc'hed ar vro:
    Ur plac'h a Vubri
    N'eus ket na toull na torr enni.
Hervez lod e tiskouez e oa fur merc'hed Bubri. Hervez lod all e vije un dave d'an dilhad giz ar vro, gant ur c'hoari diwar-benn ar ster kuzh.

## Gevelladurioù

* Maigh Chromtha Iwerzhon
* Marcallo con Casone Italia

## Liammoù diavaez

* (br) Bubri war lec'hienn Geobreizh

## Levrlennadur

Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Erwan Vallerie : Diazezoù studi istorel an anvioù-parrez. Corpus. An Here. 1995
* ↑ (fr)Cassini - EHESS - Bubri - Fichenn ar gumun
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 56
* 1 2 3 4 5 (fr)Memorialgenweb
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan. Embannadurioù Liv'Editions, Ar Faoued, 2006, pajennoù 57 ha 58
* ↑ (fr)Français Libres
* ↑ (fr)René Le Guénic, Morbihan - Mémorial de la Résistance, 1998, pajenn 136
* ↑ (fr)René Le Guénic, Morbihan - Mémorial de la Résistance, 1998, pajennoù 322-329
* ↑ (fr)Memorial Genweb
* ↑ (fr)Université de Lille
* ↑ (fr)Memorial Genweb